Samarqand viloyati delegatsiyasi Boshqirdistonga rasmiy tashrif bilan keldi

Samarqand viloyati delegatsiyasi viloyat hokimi Himmat Oqbo‘tayev rahbarligida Boshqirdistonga rasmiy tashrif bilan keldi, deb yozadi UzDaily.

Tashrifning asosiy maqsadi — Boshqirdiston bilan savdo-iqtisodiy hamkorlikni kengaytirish, boshqirdistonlik sheriklarni qidirish, mamlakatning tashqi savdo aylanmasini ko‘paytirish.
Dastur doirasida Boshqirdiston hukumati bosh vaziri bilan uchrashuv o‘tkaziladi. Samarqand viloyati va Boshqirdiston Respublikasi Savdo-sanoat palatalari o‘rtasidagi hamkorlik to‘g‘risida bitim imzolash, shuningdek, B2B formatida muzokaralar olib borish, biznes hamjamiyatlari vakillari bilan uchrashish rejalashtirilgan.
Samarqand viloyati delagatsiyasi XXVII “AgroKompleks” xalqaro ko‘rgazmasiga tashrif buyuradi, shuningdek, qator korxonalar faoliyati bilan tanishadi.